**Ministru kabineta rīkojuma projekta „Par Smiltenes novada pašvaldības nekustamā īpašuma pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta rīkojuma projekts „Par Smiltenes novada pašvaldības nekustamā īpašuma pārņemšanu valsts īpašumā” (turpmāk – rīkojuma projekts) paredz nekustamā īpašuma pārņemšanu no Smiltenes novada pašvaldības valsts īpašumā. Nekustamais īpašums ir nepieciešams Valsts ugunsdzēsības un glābšanas dienesta (turpmāk–VUGD) Ugunsdrošības un ugunsdzēsības likuma 21.pantā noteikto uzdevumu nodrošināšanai.  Ministru kabineta rīkojuma projekts stājas spēkā tā publicēšanas dienā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42. panta otrā daļa un 43. pants.  Ugunsdrošības un ugunsdzēsības likuma 21.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pamatojoties uz Ministru kabineta 2013. gada 16. septembra rīkojumu Nr. 416 “Par ilgtermiņa saistībām Iekšlietu ministrijai depo ēku būvniecībai, rekonstrukcijai vai renovācijai”, Nodrošinājuma valsts aģentūra (turpmāk – Aģentūra), kas ir Iekšlietu ministrijas nekustamo īpašumu pārvaldītāja un apsaimniekotāja, ar 2014. gada 28. februāra vēstuli Nr. 17-8/2013 “Par zemes vienības piešķiršanu būvniecībai” izteica Smiltenes pilsētas domei iniciatīvu pārņemt nekustamo īpašumu – zemes vienību 0,3000 – 0,4000 ha platībā Rūpniecības ielā 2, Smiltenē, Smiltenes novadā, valsts īpašumā Iekšlietu ministrijas personā, VUGD Vidzemes reģiona Valkas brigādes Smiltenes posteņa jaunas ēkas būvniecībai. Smiltenes novada dome ar 2014. gada 26. marta lēmumu Nr. 4 (18.§) „Iesniegumu par nekustamajiem īpašumiem izskatīšana” nolēma atbalstīt zemes vienības Rūpniecības ielā 2, Smiltenē, Smiltenes novadā (zemes vienības kadastra apzīmējums 9415 010 0196) daļas aptuveni 0,4000 ha platībā (turpmāk – zemes vienība), atsavināšanu un nodošanu bez atlīdzības valsts īpašumā Latvijas valstij Iekšlietu ministrijas personā VUGD Vidzemes reģiona Valkas brigādes Smiltenes posteņa jaunas ēkas būvniecībai.  Par iepriekš minēto zemes vienību noslēgts zemes nomas līgums starp Smiltenes novada domi un Aģentūru, ar termiņu – līdz 2026. gada 7. decembrim. Saskaņā ar zemes ierīcības projektu “Rūpniecības iela 2”, Smiltene, Smiltenes novads, kas apstiprināts ar Smiltenes novada domes 2017. gada 27. decembra lēmumu Nr. 19 (10.§.6) “Par zemes ierīcības projekta apstiprināšanu”, nekustamais īpašums (kadastra numurs 9415 010 0196) – zemes vienība (zemes vienības kadastra apzīmējums 9415 010 0196) Rūpniecības ielā 2, Smiltenē, Smiltenes novadā, tika sadalīta divās daļās, izveidojot divus atsevišķus īpašumus. Zemes vienībai (zemes vienības kadastra apzīmējums 9415 010 0008) 0,3320 ha platībā piešķirta adrese Valkas iela 1A, Smiltene, Smiltenes novads (turpmāk – nekustamais īpašums) un noteikts nekustamā īpašuma lietošanas mērķis: valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve (kods 0906).  Nekustamais īpašums ierakstīts zemesgrāmatā Smiltenes pilsētas zemesgrāmatas nodalījumā Nr. 100000578972 uz Smiltenes novada pašvaldības vārda. Saskaņā ar Valsts zemes dienesta (turpmāk – VZD) Nekustamā īpašuma valsts kadastra informācijas sistēmas teksta datiem nekustamajam īpašumam reģistrēti šādi apgrūtinājumi:1. 7311020105 dabiskas ūdensteces vides un dabas resursu aizsardzības aizsargjoslas teritorija pilsētās un ciemos - 0.3320 ha;
2. 7312010300 ekspluatācijas aizsargjoslas teritorija gar pašteces kanalizācijas vadu – 0.0349 ha;
3. 7312010300 ekspluatācijas aizsargjoslas teritorija gar pašteces kanalizācijas vadu – 0.0552 ha;
4. 7312030100 ekspluatācijas aizsargjoslas teritorija gar ielu vai ceļu – sarkanā līnija – 0.0528 ha;
5. 7312050300 - ekspluatācijas aizsargjoslas teritorija ap elektrisko tīklu sadales iekārtu - 0.0002 ha;
6. 7312010201 - ekspluatācijas aizsargjoslas teritorija gar kanalizācijas spiedvadu, kas atrodas līdz 2 metru dziļumam - 0.0050 ha;
7. 7312010101 ekspluatācijas aizsargjoslas teritorija ap ūdens vadu, kas atrodas līdz 2 metru dziļumam – 0.0255 ha;
8. 7312050201 ekspluatācijas aizsargjoslas teritorija gar elektrisko tīklu kabeļu līniju - 0.0443 ha;
9. 7312010201 - ekspluatācijas aizsargjoslas teritorija gar kanalizācijas spiedvadu, kas atrodas līdz 2 metru dziļumam - 0.0196 ha;
10. 7312050201 ekspluatācijas aizsargjoslas teritorija gar elektrisko tīklu kabeļu līniju - 0.0005 ha;
11. 7316020100 – zemes īpašniekam nepiederoša būve vai būves daļa – 0.0905 ha.

 Saskaņā ar VZD Nekustamā īpašuma valsts kadastra informācijas sistēmā pieejamajiem datiem uz nekustamā īpašuma atrodas būve – VUGD depo ēka (būves kadastra apzīmējums 9415 010 0196 001), kas ierakstīta zemesgrāmatā Smiltenes pilsētas zemesgrāmatas nodalījumā Nr.100000574903 uz valsts vārda Iekšlietu ministrijas personā. Ar rīkojuma projektu paredzēts bez atlīdzības pārņemt no Smiltenes novada pašvaldības nekustamo īpašumu un nodot Iekšlietu ministrijas valdījumā. Nekustamais īpašums nepieciešams Latvijas valstij Iekšlietu ministrijas personā, lai saskaņā ar Ministru kabineta 2003 .gada 29. aprīļa noteikumu Nr. 240 “Iekšlietu ministrijas nolikums” 5.1.5. apakšpunktu tās funkciju izpildes nodrošināšanai izstrādātu un īstenotu politiku civilās aizsardzības, ugunsdrošības, ugunsdzēsības un glābšanas jomā, kā arī nodrošinātu Ministru kabineta 2010. gada 27. aprīļa noteikumu Nr. 398 “Valsts ugunsdzēsības un glābšanas dienesta nolikums” 4. punktā noteikto uzdevumu izpildi.  Nekustamā īpašuma pārvaldīšanu un apsaimniekošanu nodrošinās Aģentūra piešķirto valsts budžeta līdzekļu ietvaros. Rīkojuma projekts paredz Iekšlietu ministrijai pienākumu:1. nekustamo īpašumu bez atlīdzības nodot Smiltenes novada pašvaldībai, ja tas vairs netiek izmantots minēto funkciju īstenošanai;
2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrijas padotības iestādes nodrošina rīkojumā minēto funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt tos ar hipotēku.

 Rīkojuma projekts attiecas uz publiskās pārvaldes politiku.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Aģentūra un Smiltenes novada pašvaldība. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžeta, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | 2019. gadā un turpmāk depo uzturēšanai nepieciešamie izdevumi 42 137 *euro* apmērā tika apstiprināti Ministru kabineta 2018.gada 10.aprīļa sēdē (prot.Nr.19, 36.§) Nodrošinājuma valsts aģentūras bāzes izdevumos pamatfunkciju nodrošināšanai 2019.-2021.gadam. Izdevumus, kas saistīti ar nekustamā īpašuma nodokļa apmaksu un nekustamo īpašumu pārreģistrāciju zemesgrāmatā 28,45 *euro* apmērā uz valsts vārda Iekšlietu ministrijas personā, Aģentūra segs tai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma projekta izpildi nodrošinās Iekšlietu ministrija, Aģentūra un Smiltenes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija, to ietekme uz institūcijas cilvēkresursiem. | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav.  |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Šoldre 67829062

zanna.soldre@agentura.iem.gov.lv

Orlovska 67829063

leontina.orlovska@agentura.iem.gov.lv